Dionysos
Miksi solmian kukkasvöitä –,
 häntä kiinikö kiehtoa vois?
 Pian tanssien kukkiin hän kiertyy,
 pian tanssien kiertyy taas pois.

 Miksi solmian kukkasvöitä?
 Jäävät okaat mua pistämään.
 Ikihaavat hän rintaan viiltää,
 kuinka varon ja väistänkään.

 Hälle solmian kukkasvöitä,
 hän mun viehätti solmimaan!
 Ja nyt sokkona sokeimpana
 kera jumalan pyöriä saan.

Runot